— Фарміраванне кантрольных лічбаў прыёму на гэтыя ўзроўні адукацыі пачынаецца ўжо з кастрычніка бягучага года міжведамаснай групай, якая была створана ў 2015 годзе згодна з сумеснай пастановай трох міністэрстваў: адукацыі, эканомікі, працы і сацыяльнай абароны. На пасяджэннях групы прысутнічаюць прадстаўнікі гэтых міністэрстваў, рэгіянальныя органы адукацыі, заснавальнікі навучальных устаноў, заказчыкі кадраў. Фарміраванне плана прыёму засноўваецца на заказе на кадры — пачынаючы ад колькасці і заканчваючы структурай падрыхтоўкі.